32012D0511
L 256/3
SLUŽBENI LIST EUROPSKE UNIJE
ODLUKA VIJEĆA
od 23. srpnja 2012.
o potpisivanju Konvencije o pomoći u hrani u ime Europske unije
(2012/511/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 214. stavak 4. u vezi s člankom 218. stavkom 5.,
uzimajući u obzir prijedlog Europske komisije,
budući da:
(1)
Unija je stranka Konvencije o pomoći u hrani iz 1999. (1) („FAC 1999”), koja od 1. srpnja 2012. neće biti na snazi.
(2)
Vijeće je 17. studenoga 2010. ovlastilo Komisiju za pregovaranje o Konvenciji o pomoći u hrani (dalje u tekstu „Konvencija”) koja treba sadržavati i odražavati suvremeniji pristup pomoći u hrani te zamijeniti Konvenciju o pomoći u hrani iz 1999.
(3)
Pregovori su uspješno zaključeni 25. travnja 2012.
(4)
U interesu je Unije potpisati Konvenciju jer će se njome pomoći ostvarivanje ciljeva u pogledu humanitarne pomoći iz članka 214. stavka 1. Ugovora o funkcioniranju Europske unije.
(5)
Konvencija je otvorena za potpisivanje do 31. prosinca 2012.
(6)
Konvenciju treba, podložno njezinu sklapanju, potpisati u ime Europske unije,
DONIJELO JE OVU ODLUKU:
Članak 1.
Ovime se odobrava potpisivanje Konvencije o pomoći u hrani („Konvencija”) u ime Unije, podložno sklapanju navedene Konvencije (2).
Članak 2.
Ovlašćuje se predsjednik Vijeća za imenovanje osobe(-a) opunomoćene(-ih) za potpisivanje Sporazuma u ime Unije.
Članak 3.
Ova Odluka stupa na snagu na dan usvajanja.
Sastavljeno u Bruxellesu 23. srpnja 2012.